
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1581 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση σύναψης 54 συμβάσεων μίσθωσης έργου 

από την Περιφέρεια Αττικής. 1 

Σύσταση στην Τράπεζα της Ελλάδος (κεντρικό κα¬ 
τάστημα) υπό τον πρωτοβάθμιο λογαριασμό 7100 
ενός δευτεροβάθμιου λογαριασμού σε ΕΥΡΩ, με 
ονομασία "ΕΔ Απολήψεις από την Ε.Ε για τη χρη¬ 
ματοδότηση δραστηριοτήτων στο πλαίσιο του 
Χρηματοδοτικού Μηχανισμού Ευρωπαϊκού Οι¬ 
κονομικού Χώρου περιόδου 2004-2009 (ΧΜ ΕΟΧ 


2004-2009) . 2 

Επιβολή προστίμου για τελωνειακή παράβαση στον 

ΒΟΒΤΗννίΟΚ ΡθΙθΓ-ϋοηαΙά. 3 

Αποδοχή δωρεάν παραχώρησης χρήσης κτηρίου για 
τη στέγαση των «ΓΑΚ - Αρχείων Ν. Λακωνίας»... 4 


Τροποποίηση της υπ’αριθμ. 101664/2784/28.9.2001 
απόφασης του Υπουργού Γεωργίας «Εφαρμο¬ 
γή του προγράμματος «Βιολογική Κτηνοτροφία» 
του Αγροπεριβαλλοντικού Μέτρου του Εγγρά¬ 
φου Προγραμματισμού Αγροτικής Ανάπτυξης 
(Ε.Π.Α.Α.) 2000-2006 - Καν.(Ε.Κ.)1257/1999.», όπως 
τροποποιήθηκε και συμπληρώθηκε με την υπ’ 

αριθμ. 279517/4111/12.9.2002 όμοια. 5 

Νυχτερινή εργασία και εργασία κατά τις Κυριακές 
και εξαιρέσιμες ημέρες του προσωπικού που υπη¬ 
ρετεί εντός των Καταστημάτων Κράτησης,των Ει¬ 
δικών Καταστημάτων Κράτησης Νέων, των Θερα¬ 
πευτικών Καταστημάτων και της Κ.Α.Υ. Φυλακών 
και της υπηρεσίας Εξωτερικής Φρούρησης αυ¬ 


τών . 6 

Έγκριση υπέρβασης του ανωτάτου ορίου των 120 
ημερών κίνησης εκτός έδρας κατά εξήντα ημέ¬ 
ρες για κλάδους υπαλλήλων της Δ/νσης Κτηνια¬ 
τρικής της Ν.Α. Θεσσαλονίκης για το 2006. 7 

Ορισμός μελών της Διοικητικής Επιτροπής Στρατι¬ 
ωτικών Επιτάξεων Νομού Ευρυτανίας. 8 

Χορήγηση άδειας άσκησης επαγγέλματος Κοινω¬ 
νικού Λειτουργού στην Χαριτωνίδου Ειρήνη του 

Κωνσταντίνου. 9 

Κατανομή δώδεκα (12) κενών οργανικών θέσεων Ει¬ 
δικού Τεχνικού Προσωπικού (Ε.Τ.Π.) σε Τμήματα 
του Τ.Ε.Ι. Θεσσαλονίκης. 10 


27 Οκτωβρίου 2006 

ΑΠΟΦΑΣΕΙ Σ 

Αριθμ. 55388 (1) 

Έγκριση σύναψης 54 συμβάσεων μίσθωσης έργου 
από την Περιφέρεια Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη 

1. Τις διατάξεις: 

α) του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δι¬ 
ατάξεις» (ΦΕΚ 206, Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 τ.Α'). 

γ) Της παρ. 3 του άρθρου 22 του ν. 2362/1995 «Περί 
Δημοσίου Λογιστικού, Ελέγχου των Δαπανών του Κρά¬ 
τους» (ΦΕΚ 247, Α'). 

δ) Τις διατάξεις των άρθρων 5 και 6 του π.δ. 
164/14.7.2004 (ΦΕΚ 134/τ.Α'/19.7.2004) «Ρυθμίσεις για τους 
εργαζομένους με σύμβαση ορισμένου χρόνου στο δη¬ 
μόσιο τομέα». 

ε) Του π.δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών, στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ 201 Α'). 

στ) Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57, Α'). 

ζ) Της παρ. 51 του άρθρου 1 του 2412/1996 «Μεταφο¬ 
ρά αρμοδιοτήτων από το Υπουργ. Συμβούλιο σε άλλα 
Κυβερνητικά Όργανα και άλλες διατάξεις» (ΦΕΚ 123/ 
τΑ'/17.6.2006). 

2. Την υπ’ αριθμ. ΔΙΠΠ/Φ.ΕΓΚΡ.1/450/19649/5.10.2006 από¬ 
φαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ όπως αυτή ισχύει (άρθρο 1 παρ. 51 
ν.2412/1996). 

3. Την υπ’ αριθμ. 388/2006 γνωμοδότηση του Α' Τμή¬ 
ματος Διακοπών του Νομικού Συμβουλίου του Κράτους 

ότι πρόκειται για γνήσιες συμβάσεις μίσθωσης έργου 
και δεν υποκρύπτεται εξαρτημένη εργασία. 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432, 
Β') κοινή απόφαση του Πρωθυπουργού και του Υπουρ¬ 
γού Οικονομικών «Καθορισμός αρμοδιοτήτων των Υφυ¬ 
πουργών Οικονομικών», όπως τροποποιήθηκε με την υπ’ 
αριθμ. 5733/ΔΙΟΕ 179/9.2.2006 όμοια (Β' 204). 

5. Το υπ’ αριθμ. 1078484/5796/699/Β0014/12.10.2004 έγγρα¬ 
φο του Υπουργείου Οικονομίας και Οικονομικών που αφο¬ 
ρά την υπαγωγή σε ΦΠΑ σύμβασης ανάθεσης έργου. 

6. Το γεγονός ότι από την εν λόγω απόφαση προκα- 
λείται δαπάνη ποσού εξακοσίων σαράντα οκτώ χιλιά¬ 
δων (648.000) ευρώ η οποία θα αντιμετωπιστεί από τον 
Προϋπολογισμό του ΥΠ.ΕΣ.Δ.Δ.Α. και ειδικότερα από τη 
γραμμένη πίστωση στον ΚΑΕ 3299 του ειδικού φορέα 
07-110, αποφασίζουμε: 

1. Την ανάθεση έργου με σύμβαση μίσθωσης, σύμ¬ 
φωνα με τις ανωτέρω διατάξεις και το άρθρο 681 ΚΕ 
του Αστικού Κώδικα, σε πενήντα τέσσερα (54) άτομα 
διαφόρων ειδικοτήτων από την Περιφέρεια Αττικής, τα 
οποία κατά ειδικότητα έχουν ως εξής: 


ΠΕ Διοικητικού 

13 

ΠΕ κάτοχοι μεταπτυχιακού τίτλου σπουδών 

2 

ΤΕ Διοικητικού 

3 

ΔΕ Διοκητικού 

36 

ΣΥΝΟΛΟ 

54 


Από τα ανωτέρω άτομα, τα πενήντα (50) τουλάχιστον 
θα έχουν γνώση Ηλεκτρονικού Υπολογιστή. 

2. Το έργο που ανατίθεται στα άτομα αυτά έχει ως 
αντικείμενο τη συλλογή στοιχείων για: 

α) Την κατηγοριοποίηση ανά χώρα προέλευσης, φύλ¬ 
λο και ηλιακή πυραμίδα ώστε να καταστεί δυνατή η 
περαιτέρω αξιοποίηση των στοιχείων αναφορικά με 
τις απαιτήσεις για εποχιακή εργασία υπηκόων τρίτων 
χωρών, καθώς και αιτημάτων χορήγησης και ανανέω¬ 
σης αδειών διαμονής σε μέλη διοικητικού συμβουλίου, 
διαχειριστές και προσωπικό εταιρειών σύμφωνα με τις 
διατάξεις των άρθρων 16 και 17 του ν. 3386/2005. 

β) Την ταξινόμηση και κατηγοριοποίηση των αιτήσεων 
για χορήγηση και ανανέωση άδειας διαμονής σε υπη¬ 
κόους τρίτων χωρών που μετακινούνται από επιχείρη¬ 
ση εγκατεστημένη σε κράτος- μέλος της Ευρωπαϊκής 
Ένωσης ή του Ευρωπαϊκού Οικονομικού χώρου με σκοπό 
την παροχή υπηρεσίας, σύμφωνα με τις διατάξεις του 
άρθρου 18 του ν. 3386/2005. 

γ) Την επεξεργασία των αιτημάτων για άδεια διαμονής, 
για άσκηση ανεξάρτητης οικονομικής δραστηριότητας σύμ¬ 
φωνα με τις διατάξεις του άρθρου 24 του ν. 3386/2005. 

δ) Την ταξινόμηση και αξιολόγηση των αιτήσεων για 
χορήγηση άδειας διαμονής για ανάπτυξη επενδυτικής 
δραστηριότητας, σύμφωνα με τις διατάξεις του άρθρου 
26 του ν. 3386/2005. 

ε) Την συλλογή, επεξεργασία και ταξινόμηση των στοι¬ 
χείων για την χορήγηση άδειας διαμονής για λόγους 
σπουδών, σύμφωνα με τις διατάξεις του άρθρου 28 του 
ν. 3386/2005. 

στ) Την κατηγοριοποίηση και την επεξεργασία των 
αιτήσεων για την χορήγηση άδειας διαμονής σε οικο¬ 
νομικά ανεξάρτητα άτομα, σύμφωνα με τις διατάξεις 
του άρθρου 36 του ν. 3386/2005. 


ζ) Την ταξινόμηση και επεξεργασία των αιτήσεων για 
χορήγηση και ανανέωση των αδειών διαμονής σε αντα¬ 
ποκριτές ξένου τύπου, σύμφωνα με τις διατάξεις του 
άρθρου 38 του ν. 3386/2005. 

η) Την αξιολόγηση και κατηγοριοποίηση των αιτήσε¬ 
ων για χορήγηση και ανανέωση αδειών διαμονής σε 
λειτουργούς των γνωστών θρησκειών, σύμφωνα με το 
άρθρο 39 του ν. 3386/2005. 

Το έργο θα εκτελεστεί εφάπαξ, υπό την έννοια ότι 
αποβλέπει στην ηλεκτρονική και φυσική ταξινόμηση των 
ανωτέρω στοιχείων προκειμένου να καταστεί δυνατή 
η περαιτέρω αξιοποίηση τους και η διασφάλιση της 
λειτουργικότητας τους. 

3. Το έργο αυτό θα πρέπει να ολοκληρωθεί σε δώδεκα 
(12) μήνες. 

4. Το έργο αυτό θα εκτελείται στην έδρα των αρμο¬ 
δίων Διευθύνσεων Αστικής Κατάστασης και Αλλοδαπών 
και Μετανάστευσης της Περιφέρειας Αττικής. 

5. Το έργο που περιγράφεται αναλυτικά στην παρά¬ 
γραφο 1 α, β, γ, δ, ε, στ, ζ και η, συντελείται στα πλαίσια 
του ν. 3386/2005 ειδικότερα στις ανάγκες που προκύ¬ 
πτουν με τις ρυθμίσεις που εισάγουν οι διατάξεις αυτές 
και οι οποίες δεν έχουν αποτελέσει αντικείμενο στις 
μέχρι τώρα απασχολήσεις των υπηρετούντων υπαλλή¬ 
λων, στα πλαίσια των συνήθων καθηκόντων τους. 

Επίσης οι ανάγκες αυτές δεν είναι δυνατόν να αντιμε¬ 
τωπιστούν από το προσωπικό που υπηρετεί στην Περι¬ 
φέρεια, δεδομένου ότι οι νέες ρυθμίσεις προϋποθέτουν 
για την ολοκλήρωση της εφαρμογής τους, την εντός 
τακτού χρόνου συλλογή και επεξεργασία των στοιχείων 
που αναφέρονται ανωτέρω και αποτελεί έκτακτη υπη¬ 
ρεσιακή ανάγκη, η οποία θα εκτελεστεί εντός δωδεκά¬ 
μηνου χρονικού διαστήματος, το οποίο θα εξαντλήσει 
το αντικείμενο του έργου. Κατά συνέπεια το ανωτέρω 
αντικείμενο της μίσθωσης έργου δεν καλύπτει πάγιες 
ανάγκες, αλλά συνιστά έκτακτη ανάγκη, που θα ολοκλη¬ 
ρωθεί σε δεδομένο χρονικό διάστημα, με την έννοια ότι 
δεν θα επαναληφθεί στο μέλλον, αλλά θα εξαντληθεί 
στο προκαθορισμένο χρονικό διάστημα. 

6. Καθορίζουμε τη συνολική αμοιβή στο ποσό των 
εξακοσίων σαράντα οκτώ χιλιάδων (648.000) ευρώ, (συ¬ 
μπεριλαμβανομένου του τυχόν αναλογούντος Φ.Π.Α.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθμ. 2/51005/Β0041 (2) 

Σύσταση στην Τράπεζα της Ελλάδος (κεντρικό κατά¬ 
στημα) υπό τον πρωτοβάθμιο λογαριασμό 7100 ενός 
δευτεροβάθμιου λογαριασμού σε ΕΥΡΩ, με ονομασία 
'ΈΔ Απολήψεις από την Ε.Ε για τη χρηματοδότηση 
δραστηριοτήτων στο πλαίσιο του Χρηματοδοτικού 
Μηχανισμού Ευρωπαϊκού Οικονομικού Χώρου περι¬ 
όδου 2004-2009 (ΧΜ ΕΟΧ 2004-2009). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 1646/1951 περί κυρώσεως και 

συμπληρώσεως του αν. 1500/1950 «Περί ρυθμίσεως των 
εκτός Δημόσιας Ληψοδοσίας ειδικών Λογαριασμών». 

2. Τις διατάξεις των άρθρων 61 & 62 του ν. 2362/1995 
«Περί Δημοσίου Λογιστικού Ελέγχου Δαπανών του Κρά¬ 
τους» και άλλες διατάξεις. 

3. Την υπ’ αριθμ. 2/40508/004/3.8.2004 απόφαση του 
Υφυπουργού Οικονομίας και Οικονομικών για τη μετα¬ 
βίβαση αρμοδιοτήτων και της εξουσίας να υπογράφουν 
«Με εντολή Υφυπουργού», στο Γενικό Γραμματέα Δημο¬ 
σιονομικής Πολιτικής στους Γ ενικούς Διευθυντές κ.λπ. 

4. Το υπ’ αριθμ. 35636/ΕΥΔ&ΠΤΣ 2128/7.9.2006 έγγραφο 
της Γενικής Γραμματείας Επενδύσεων και Ανάπτυξης 
- Ειδική Υπηρεσία Διαχείρισης & Παρακολούθησης Τα¬ 
μείου Συνοχής σχετικά με τη σύσταση λογαριασμού 
στην Τράπεζα της Ελλάδος, στον οποίο θα κατατίθε¬ 
νται οι Κοινοτικές συμμετοχές για την υλοποίηση του 
Χρηματοδοτικού Μηχανισμού Ευρωπαϊκού Οικονομικού 
Χώρου περιόδου 2004 - 2009. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Εγκρίνουμε τη σύσταση στην Τράπεζα της Ελλάδος 
(κεντρικό κατάστημα) υπό τον πρωτοβάθμιο λογαριασμό 
7100 ενός δευτεροβάθμιου λογαριασμού σε ΕΥΡΩ, με 
ονομασία "ΕΔ Απολήψεις από την Ε.Ε για τη χρημα¬ 
τοδότηση δραστηριοτήτων στο πλαίσιο του Χρηματο¬ 
δοτικού Μηχανισμού Ευρωπαϊκού Οικονομικού Χώρου 
περιόδου 2004-2009 (ΧΜ ΕΟΧ 2004-2009)». 

2. Καθορίζουμε την κίνηση του ανωτέρω λογαριασμού 
ως ακολούθως: 

- Ο λογαριασμός θα πιστώνεται από το φορέα εκταμι- 
εύσεων (□ίεόυΐ'εβπίθηΐ ΑροπΙ), ο οποίος θα ορισθεί από 
την Επιτροπή Χρηματοδοτικού Μηχανισμού Ευρωπαϊ¬ 
κού Οικονομικού Χώρου και θα είναι υπεύθυνος για τον 
έλεγχο και την αξιολόγηση των αιτημάτων εκταμίευσης 
καθώς και για τις καταθέσεις των χρηματοδοτικών ενι¬ 
σχύσεων του Χ.Μ ΕΟΧ στους Τραπεζικούς λογαρια¬ 
σμούς των δικαιούχων Κρατών. 

- Η χρέωση του λογαριασμού θα γίνεται ύστερα από 
εντολές που θα εκδίδει η 41η Διεύθυνση του Γ.Λ.Κ η 
οποία θα μεταφέρει τα σχετικά ποσά ανάλογα με την 
περίπτωση: 

Στους Τραπεζικούς λογαριασμούς των εκάστοτε δι¬ 
καιούχων τους οποίους θα αφορά η αντίστοιχη χρη¬ 
ματοδότηση. 

Στο υπ’ αριθμ. 23/200542 λογαριασμό «Εσοδα από Ε. 
Ε (Δημοσίων Επενδύσεων) ΥΠΟΙΚ» που τηρείται στο 
τμήμα Σχέσεων με το Δημόσιο της Τραπέζης Ελλάδος, 
ενημερώνοντας και το γραφεί Υπολόγου Συμψηφισμών 
της Διεύθυνσης 24ης του Γ.Λ.Κ. 

- Το γραφείο Υπολόγου Συμψηφισμών, μετά την αναγ¬ 
γελία της Τράπεζας της Ελλάδος για τη μεταφορά του 
ποσού στον παραπάνω λογαριασμό του Δημοσίου, θα 
εμφανίζει αυτό στα έσοδα του Προϋπολογισμού Δη¬ 
μοσίων Επενδύσεων ΚΑΕ 8315 «Συμμετοχή της Ε.Ε σε 
προγράμματα υποδομής ΕΖΕΣ». 

- Η Τράπεζα της Ελλάδος θα αναγγέλλει το ταχύτερο 
δυνατόν στην 41η Διεύθυνση Δημοσιονομικών Σχέσεων 
με την Ευρωπαϊκή Ένωση, κάθε ενεργούμενη πίστωση 
του εν λόγω λογαριασμού με τα σχετικά πληροφοριακά 
στοιχεία. 

- Κάθε μήνα η Τ ράπεζα της Ελλάδος θα στέλνει αντί¬ 
γραφα κίνησης του λογαριασμού στη Διεύθυνση 41η 


Δημοσιονομικών Σχέσεων με την Ευρωπαϊκή Ένωση, 
στη Διεύθυνση 24η Λογαριασμών Δημοσίου και στη 
Διεύθυνση 20η Προϋπολογισμού του ΥΠΟΙΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2006 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

(3) 

Επιβολή προστίμου για τελωνειακή παράβαση στον 
ΒΟΒΤΗννίΟΚ ΡθΙθΓ-ϋοηαΙά. 

Ο ΔΙΕΥΘΥΝΤΗΣ ΤΕΛΩΝΕΙΟΥ ΡΟΔΟΥ 

Με την υπ’ αριθμ. 24/5.4.2006 καταλογιστική πράξη 
του Διευθυντή του Τελωνείου Ρόδου που εκδόθηκε 
σύμφωνα με τις κείμενες διατάξεις επιβάλλεται στον 
ΒΟΒΤΗννίΟΚ ΡθΙθΓ-ϋοηαΙά, αγνώστου διαμονής, πρόστι¬ 
μο χίλια οκτώ ευρώ και σαράντα οκτώ λεπτά (1.008,48) 
για εκπρόθεσμη επαναποστολή ή ακινητοποίηση οχή¬ 
ματος μάρκας ΒΕΝΑΙΙίΤ -ΡΑΝΕΙ \/ΑΝ με αρ. πλαισίου 
νΡ1ΡΒ30ΑΘ13552075 . 

Ο Διευθυντής 

ΓΕΩΡΓΙΟΣ ΦΑΡΜΑΚΙΔΗΣ 

-♦- 

Αριθμ. 106539/ΙΖ/65/Φ. ΔΙΟΙΚ. (4) 

Αποδοχή δωρεάν παραχώρησης χρήσης κτηρίου για 
τη στέγαση των «ΓΑΚ - Αρχείων Ν. Λακωνίας». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το β.δ. 17/1940 (ΦΕΚ 73/Α'/1940) για την ίδρυση μο¬ 
νίμου τοπικού αρχείου στη Σπάρτη με την επωνυμία 
«Ιστορικό Αρχείο Σπάρτης». 

2. Την υπ’ αριθμ. 61502/1180/24.6.1940 (ΦΕΚ 134/ 
Β71-7.1940) υπουργική απόφαση «Περί διορισμού επο¬ 
πτικής επιτροπής του Μονίμου Τοπικού Ιστορικού Αρ¬ 
χείου Σπάρτης». 

3. Το άρθρο 18, παρ. 13 του ν. 1946/14.5.1991 περί «Με- 
τονομασίας λειτουργούντων Αρχείων’ που αναφέρεται 
στη μετονομασία του εν λόγω αρχείου σε «ΓΑΚ- Αρχεία 
Νομού Λακωνίας» με έδρα τη Σπάρτη. 

4. Το υπ’ αριθμ. 144133/ΙΖ/20.12.2005 έγγραφο με θέμα 
Κοινοποίηση Παραχωρητηρίου’ που περιλαμβάνει την 
απόδειξη παραλαβής και το παραχωρητήριο του ΒΚ717 
δημοσίου κτηρίου. 

5. Το υπ’ αριθμ. 25797/ΙΖ/10.3.2006 έγγραφο με θέμα 
«Αποστολή Πρωτοκόλλου Παράδοσης-Παραλαβής Κτη¬ 
ρίου». 

6. Το υπ’ αριθμ. 1622/ΔΙΕΦΕΣ/28.12.2005 έγγραφο με 
θέμα «Αίτημα χρηματοδότησης της αποκατάστασης 
κτιρίου που θα στεγάσει το ΓΑΚ-Αρχεία Ν.Λακωνίας» 
που περιλαμβάνει τα τεχνικά δελτία έργου και ενημε¬ 
ρωτικό σημείωμα, αποφασίζουμε: 

ότι αποδεχόμαστε την από την Κτηματική Υπηρεσία 
Λακωνίας δωρεάν παραχώρηση χρήσης επ’ αόριστο του 
δημοσίου ακινήτου Β.Κ. 717, με αποκλειστικό σκοπό την 
κάλυψη των στεγαστικών αναγκών των Γ ενικών Αρχείων 
του Κράτους - Αρχείων Ν. Λακωνίας. 




21822 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το παραχωρούμενο δημόσιο ακίνητο βρίσκεται στην 
πλατεία Ευαγγελίστριας της πόλης της Σπάρτης, σε 
οικόπεδο εμβαδού 850,00 τ.μ., με τριώροφο κτίσμα συ¬ 
νολικού εμβαδού 775,00τ.μ. όπως φαίνεται στο επισυ- 
ναπτόμενο τοπογραφικό σκαρίφημα της Οικονομικής 
Εφορίας Σπάρτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 222274 (5) 

Τροποποίηση της υπ’αριθμ. 101664/2784/28.9.2001 από¬ 
φασης του Υπουργού Γεωργίας «Εφαρμογή του 
προγράμματος «Βιολογική Κτηνοτροφία» του Αγρο- 
περιβαλλοντικού Μέτρου του Εγγράφου Προγραμ¬ 
ματισμού Αγροτικής Ανάπτυξης (Ε.Π.Α.Α.) 2000-2006 
- Καν.(Ε.Κ.)1257/1999.», όπως τροποποιήθηκε και συ¬ 
μπληρώθηκε με την υπ’ αριθμ. 279517/4111/12.9.2002 
όμοια. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 1 του ν.δ. 131/1974 (Α' 320) «Περί παροχής 
οικονομικών ενισχύσεων εις την γεωργικήν, κτηνοτρο- 
φικήν, δασικήν και αλιευτικήν παραγωγή» (Α'320), όπως 


τροποποιήθηκε και συμπληρώθηκε με τον ν. 1409/1983 
(Α' 199) και τον ν. 2512/1997 (Α' 138). 

β) Του άρθρου 90 του κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Την υπ’ αριθμ. 428/339372/661/2.2.2001 απόφαση 
των Υπουργών Οικονομικών και Γεωργίας «Εφαρμογή 
του Αγροπεριβαλλοντικού Μέτρου του Εγγράφου Προ¬ 
γραμματισμού Αγροτικής Ανάπτυξης (ΕΠΑΑ) 2000-2006 
Καν.(ΕΚ) 1257/1999. 

3. Την υπ’ αριθμ. Υ132/11.10.2004 απόφαση του Πρωθυ¬ 
πουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Α. Κοντό (Β 1533). 

4. Το γεγονός ότι από τις διατάξεις της παρούσας δεν 
προκαλείται επιπλέον δαπάνη εις βάρος του κρατικού 
προϋπολογισμού, αποφασίζουμε: 

1. Το παράρτημα 13 της υπ’ αριθμ. 101664/2784/28.9.2001 
απόφασης του Υπουργού Γεωργίας, όπως αυτό προστέ¬ 
θηκε με το άρθρο 10 της υπ’ αριθμ. 279517/4111/12.9.2002 
όμοιας απόφασης, καταργείται. 

2. Το παράρτημα 12 της υπ’ αριθμ. 101664/2784/28.9.2001 
απόφασης του Υπουργού Γ εωργίας, όπως αυτό προστέ¬ 
θηκε με το άρθρο 10 της υπ’ αριθμ. 279517/4111/12.9.2002 
όμοιας απόφασης, αντικαθίσταται ως ακολούθως: 




ΠΡΟΓΡΑΜΜΑ ΒΙΟΛΟΓΙΚΗΣ ΚΤΗΝΟΤΡΟΦΙΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 121493 (6) 

Νυχτερινή εργασία και εργασία κατά τις Κυριακές και 
εξαιρέσιμες ημέρες του προσωπικού που υπηρετεί 
εντός των Καταστημάτων Κράτησης,των Ειδικών Κα¬ 
ταστημάτων Κράτησης Νέων, των Θεραπευτικών Κα¬ 
ταστημάτων και της Κ.Α.Υ. Φυλακών και της υπηρε¬ 
σίας Εξωτερικής Φρούρησης αυτών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α)του άρθρου 16 του ν. 3205/2003 
(ΦΕΚ 297 Α') «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των ενόπλων Δυνάμεων και αντίστοιχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις», β) των άρθρων 
48 και 49 του ν. 2721/1999 (ΦΕΚ 112 Α') «Τροποποίηση και 
αντικατάσταση διατάξεων των νόμων 1756/1988 (ΦΕΚ 
35 Α'), 1729/1987 (ΦΕΚ 144 Α') του Ποινικού Κώδικα, του 
Κώδικα Ποινικής Δικονομίας, του Κώδικα Πολιτικής Δι¬ 
κονομίας και άλλες διατάξεις», όπως αντικαταστάθηκαν 
και προστέθηκαν με τις διατάξεις του άρθρου 1 του 
ν.3388/2005(ΦΕΚ 225 Α') «Θέματα εξωτερικών φρουρών 
και άλλες διατάξεις» και γ) του άρθρου 90 του Κώδικα 
νομοθεσίας για την Κυβέρνηση και τα κυβερνητικά όρ¬ 
γανα, που κυρώθηκε με το άρθρο πρώτο του Π.Δ/τος 
63/2005 (ΦΕΚ 98 Α'). 

2. Την υπ’ αριθμ. 196439/6.12.2002 (ΦΕΚ 1566 Β') κοι¬ 
νή απόφαση των Υπουργών Εσωτερικών Δημόσιας 
Διοίκησης και Αποκέντρωσης, και Δικαιοσύνης, «Χρό¬ 
νος εργασίας προσωπικού της Υπηρεσίας Εξωτερικής 
Φρούρησης Καταστημάτων Κράτησης του Υπουργείου 
Δικαιοσύνης». 

3. Την υπ’ αριθμ. 56568/28.5.2004 (ΦΕΚ 842 Β') απόφαση 
του Υπουργού Δικαιοσύνης «Μεταβίβαση αρμοδιοτήτων 
Υπουργού Δικαιοσύνης, στο Γ ενικό Γ ραμματέα, στους 
Γενικούς Διευθυντές κ.λπ.», όπως τροποποιήθηκε και 
συμπληρώθηκε με τις υπ’ αριθμ. 82834/25.8.2005 (ΦΕΚ 
1304 Β'), 101266/24.10.2005 (ΦΕΚ 1490 Β') και 9311/26.1.2006 
(ΦΕΚ 104 τ.Β') όμοιες αποφάσεις. 

4. Το γεγονός ότι τα Καταστήματα Κράτησης, τα Ει¬ 
δικά Καταστήματα Κράτησης Νέων, τα Θεραπευτικά 
Καταστήματα και η Κ.Α.Υ. Φυλακών, είναι υπηρεσίες 
που λειτουργούν σε 24ωρη βάση όλες τις ημέρες του 
χρόνου (άρθρο 7 του ν. 754/1978) και για την κάλυψη των 
αναγκών τους απαιτείται η παροχή εργασίας και κατά 
τις εξαιρέσιμες ημέρες και νυχτερινές ώρες εκ μέρους 
των υπαλλήλων, που υπηρετούν σε αυτές. 

5. Την υπάρχουσα έλλειψη προσωπικού στις ανωτέρω 
υπηρεσίες και τις έκτακτες και απρόβλεπτες υπηρεσια¬ 
κές ανάγκες για τη φύλαξη των κρατουμένων. 

6. Το γεγονός ότι για την αντιμετώπιση των υπηρεσι¬ 
ακών αναγκών των Καταστημάτων Κράτησης, λόγω της 
φύσεως της λειτουργίας τους (σε 24ωρη βάση) απαιτεί¬ 
ται η παροχή εργασίας κατά τις νυχτερινές ώρες των 
εργασίμων ημερών, από όλο το προσωπικό του κλάδου 
ΔΕ Φύλαξης και της Υπηρεσίας Εξωτερικής Φρούρησης, 
εκ περιτροπής, ο αριθμός του οποίου ανέρχεται σε 
3.330 υπαλλήλους. 

7. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη 1.600.000,00 
Ευρώ περίπου, η οποία θα βαρύνει τις πιστώσεις του 
Κ.Α.Ε. 512 του Ειδικού Φορέα 17-310 και ότι στον Κ.Α.Ε. 
512 υπάρχει εγγεγραμμένη ετήσια πίστωση 6.075.000,00 
Ευρώ, αποφασίζουμε: 

Α. Εγκρίνουμε για το χρονικό διάστημα από 1.10.2006 
μέχρι 31.12.2006 συνολικά 402.950 ώρες, για απασχό¬ 
ληση 3.330 υπαλλήλων των Καταστημάτων Κράτησης, 
των Ειδικών Καταστημάτων Κράτησης Νέων, των Θε¬ 


ραπευτικών Καταστημάτων και της Κ.Α.Υ.Φυλακών, που 
υπηρετεί εντός αυτών και στην Υπηρεσία Εξωτερικής 
Φρούρησης, κατά τις νυχτερινές ώρες εργασίμων ημε¬ 
ρών και νυχτερινές και ημερήσιες ώρες Κυριακών και 
εξαιρέσιμων προς συμπλήρωση της εβδομαδιαίας υπο¬ 
χρεωτικής εργασίας τους. 

Οι ανωτέρω ώρες κατανέμονται κατά υπηρεσία για 
το ανωτέρω χρονικό διάστημα, ως εξής: 



ΚΑΤΑΣΤΗΜΑΤΑ 

ΩΡΕΣ 

1 . 

ΔΙΚΑΣΤΙΚΗ ΦΥΛΑΚΗ ΚΟΡΥΔΑΛΛΟΥ 

61.500 

2. 

ΨΥΧΙΑΤΡΕΙΟ ΚΡΑΤ/ΝΩΝ ΚΟΡΥΔΑΛΛΟΥ 

8.550 

3. 

ΝΟΣΟΚΟΜΕΙΟ ΚΡΑΤ/ΝΩΝ ΚΟΡΥΔΑΛΛΟΥ 

5.700 

4. 

ΚΛΕΙΣΤΗ ΦΥΛΑΚΗ ΓΥΝΑΙΚΩΝ ΚΟΡ/ΛΟΥ 

7.450 

5. 

Ε.Κ.Κ.Ν.ΑΥΛΩΝΑ 

15.500 

6. 

Κ.Α.Υ.ΦΥΛΑΚΩΝ 

3.050 

7. 

ΚΛΕΙΣΤΗ ΦΥΛΑΚΗ ΠΑΤΡΑΣ 

29.000 

8. 

ΚΛΕΙΣΤΗ ΦΥΛΑΚΗ ΧΑΛΚΙΔΑΣ 

10.550 

9. 

ΚΛΕΙΣΤΗ ΦΥΛΑΚΗ ΚΕΡΚΥΡΑΣ 

13.000 

10. 

ΚΛΕΙΣΤΗ ΦΥΛΑΚΗ ΑΛΙΚΑΡΝΑΣΣΟΥ 

11.250 

11. 

ΚΛΕΙΣΤΗ ΦΥΛΑΚΗ ΤΡΙΚΑΛΩΝ 

26.375 

12. 

ΑΓΡΟΤΙΚΗ ΦΥΛΑΚΗ ΚΑΣΣΑΝΔΡΑΣ 

7.200 

13. 

ΑΓΡΟΤΙΚΗ ΦΥΛΑΚΗ ΤΙΡΥΝΘΑΣ 

6.200 

14. 

ΑΓΡΟΤΙΚΗ ΦΥΛΑΚΗ ΑΓΙΑΣ ΚΡΗΤΗΣ 

6.900 

15. 

Α.Σ.Κ.Α. ΚΑΣΣΑΒΕΤΕΙΑΣ 

12.100 

16. 

Ε.Κ.Κ.Ν.ΒΟΛΟΥ 

9.000 

17. 

ΔΙΚΑΣΤΙΚΗ ΦΥΛΑΚΗ ΙΩΑΝΝΙΝΩΝ 

8.450 

18. 

ΔΙΚΑΣΤΙΚΗ ΦΥΛΑΚΗ ΚΟΜΟΤΗΝΗΣ 

11.600 

19. 

ΔΙΚΑΣΤΙΚΗ ΦΥΛΑΚΗ ΘΕΣΣΑΛΟΝΙΚΗΣ 

20.150 

20. 

ΔΙΚΑΣΤΙΚΗ ΦΥΛΑΚΗ ΛΑΡΙΣΑΣ 

26.200 

21. 

ΔΙΚΑΣΤΙΚΗ ΦΥΛΑΚΗ ΝΑΥΠΛΙΟΥ 

13.750 

22. 

ΔΙΚΑΣΤΙΚΗ ΦΥΛΑΚΗ ΧΑΝΙΩΝ 

10.100 

23. 

ΔΙΚΑΣΤΙΚΗ ΦΥΛΑΚΗ ΚΟΡΙΝΘΟΥ 

5.950 

24. 

ΔΙΚΑΣΤΙΚΗ ΦΥΛΑΚΗ ΤΡΙΠΟΛΗΣ 

7.900 

25. 

ΠΡΕΒΑΝΤΟΡΙΟ ΚΡΑΤ/ΝΩΝ ΑΜΦΙΣΣΑΣ 

7.000 

26. 

ΔΙΚΑΣΤΙΚΗ ΦΥΛΑΚΗ ΝΕΑΠΟΛΗΣ 

6.600 

27. 

ΔΙΚΑΣΤΙΚΗ ΦΥΛΑΚΗ ΧΙΟΥ 

6.250 

28. 

ΔΙΚΑΣΤΙΚΗ ΦΥΛΑΚΗ ΚΩ 

6.500 

29. 

Ι.Α.Α.ΑΡΡΕΝΩΝ ΒΟΛΟΥ 

1.125 

30. 

Κ.Α.Τ.Κ.ΕΛΕΩΝΑ ΘΗΒΑΣ 

13.500 

31. 

ΓΕΝΙΚΟ ΚΑΤΑΣΤΗΜΑ Α' ΤΥΠΟΥ ΜΑΛΑΝΔΡΙΝΟΥ 

24.550 


ΣΥΝΟΛΟ ΩΡΩΝ 

402.950 


Β. Εγκρίνουμε για το ίδιο χρονικό διάστημα από 
1.10.2006 μέχρι 31.12.2006, συνολικά 63.720 ώρες για την 
απασχόληση 3.330 υπαλλήλων των ανωτέρω υπηρεσι¬ 
ών πέραν της υποχρεωτικής κατά τις νυχτερινές ώρες 
των εργασίμων ημερών, καθώς και για ημερήσια και 
νυχτερινή εργασία κατά τις Κυριακές και εξαιρέσιμες 
ημέρες, κατά υπηρεσία ως εξής: 

ΚΑΤΑΣΤΗΜΑΤΑ 

ΩΡΕΣ 

1 . 

ΔΙΚΑΣΤΙΚΗ ΦΥΛΑΚΗ ΚΟΡΥΔΑΛΛΟΥ 

10.600 

2. 

ΨΥΧΙΑΤΡΕΙΟ ΚΡΑΤ/ΝΩΝ ΚΟΡΥΔΑΛΛΟΥ 

1.775 

3. 

ΝΟΣΟΚΟΜΕΙΟ ΚΡΑΤ/ΝΩΝ ΚΟΡΥΔΑΛΛΟΥ 

1.525 

4. 

ΚΛΕΙΣΤΗ ΦΥΛΑΚΗ ΓΥΝΑΙΚΩΝ ΚΟΡΥΔΑΛΛΟΥ 

2.875 

5. 

Ε.Κ.Κ.Ν.ΑΥΛΩΝΑ 

2.500 

6. 

Κ.Α.Υ.ΦΥΛΑΚΩΝ 

1.650 

7. 

ΚΛΕΙΣΤΗ ΦΥΛΑΚΗ ΠΑΤΡΑΣ 

3.100 

8. 

ΚΛΕΙΣΤΗ ΦΥΛΑΚΗ ΧΑΛΚΙΔΑΣ 

1.100 

9. 

ΚΛΕΙΣΤΗ ΦΥΛΑΚΗ ΚΕΡΚΥΡΑΣ 

2.150 

10. 

ΚΛΕΙΣΤΗ ΦΥΛΑΚΗ ΑΛΙΚΑΡΝΑΣΣΟΥ 

1.900 

11. 

ΚΛΕΙΣΤΗ ΦΥΛΑΚΗ ΤΡΙΚΑΛΩΝ 

2.500 

12. 

ΑΓΡΟΤΙΚΗ ΦΥΛΑΚΗ ΚΑΣΣΑΝΔΡΑΣ 

1.750 

13. 

ΑΓΡΟΤΙΚΗ ΦΥΛΑΚΗ ΤΙΡΥΝΘΑΣ 

1.920 

14. 

ΑΓΡΟΤΙΚΗ ΦΥΛΑΚΗ ΑΓΙΑΣ ΚΡΗΤΗΣ 

1.400 

15. 

Α.Σ.Κ.Α. ΚΑΣΣΑΒΕΤΕΙΑΣ 

1.650 

16. 

Ε.Κ.Κ.Ν.ΒΟΛΟΥ 

1.300 

17. 

ΔΙΚΑΣΤΙΚΗ ΦΥΛΑΚΗ ΙΩΑΝΝΙΝΩΝ 

1.225 

18. 

ΔΙΚΑΣΤΙΚΗ ΦΥΛΑΚΗ ΚΟΜΟΤΗΝΗΣ 

1.275 

19. 

ΔΙΚΑΣΤΙΚΗ ΦΥΛΑΚΗ ΘΕΣΣΑΛΟΝΙΚΗΣ 

3.650 

20. 

ΔΙΚΑΣΤΙΚΗ ΦΥΛΑΚΗ ΛΑΡΙΣΑΣ 

3.150 

21. 

ΔΙΚΑΣΤΙΚΗ ΦΥΛΑΚΗ ΝΑΥΠΛΙΟΥ 

2.125 

22. 

ΔΙΚΑΣΤΙΚΗ ΦΥΛΑΚΗ ΧΑΝΙΩΝ 

1.875 

23. 

ΔΙΚΑΣΤΙΚΗ ΦΥΛΑΚΗ ΚΟΡΙΝΘΟΥ 

700 

24. 

ΔΙΚΑΣΤΙΚΗ ΦΥΛΑΚΗ ΤΡΙΠΟΛΗΣ 

850 

25. 

ΠΡΕΒ.ΚΡΑΤ/ΝΩΝ ΑΜΦΙΣΣΑΣ 

1.950 

26. 

ΔΙΚΑΣΤΙΚΗ ΦΥΛΑΚΗ ΝΕΑΠΟΛΗΣ 

800 

27. 

ΔΙΚΑΣΤΙΚΗ ΦΥΛΑΚΗ ΧΙΟΥ 

1.000 

28. 

ΔΙΚΑΣΤΙΚΗ ΦΥΛΑΚΗ ΚΩ 

1.000 

29. 

Ι.Α.Α.ΑΡΡΕΝΩΝ ΒΟΛΟΥ 

600 

30. 

Κ.Α.Τ.Κ.ΕΛΕΩΝΑ ΘΗΒΑΣ 

1.125 

31. 

ΓΕΝΙΚΟ ΚΑΤΑΣΤΗΜΑ Α' ΤΥΠΟΥ ΜΑΛΑΝΔΡΙΝΟΥ 

2.700 


ΣΥΝΟΛΟ ΩΡΩΝ 

63.720 


Ο αριθμός των υπαλλήλων διαφόρων κλάδων και ει¬ 
δικοτήτων των Καταστημάτων Κράτησης των Ειδικών 
Καταστημάτων Κράτησης Νέων, των Θεραπευτικών 
Καταστημάτων και της Κ.Α.Υ. Φυλακών και της Υπη¬ 
ρεσίας Εξωτερικής Φρούρησης, που θα απασχολείται 
κατά τις Κυριακές και εξαιρέσιμες ημέρες καθώς και τις 
νυχτερινές ώρες προς συμπλήρωση του υποχρεωτικού 
ωραρίου ή πέραν αυτού, όταν παρίσταται ανάγκη λόγω 
έλλειψης προσωπικού επειγουσών συνθηκών κλπ., θα 
πρέπει να είναι ο απολύτως αναγκαίος κατά την κρίση 
του Διευθυντή του Καταστήματος, ο οποίος θα είναι και 
ο υπεύθυνος για την παρακολούθηση και τον έλεγχο 
πραγματικής παροχής εργασίας των υπαλλήλων. 

Με ευθύνη του Διευθυντή και του εκκαθαριστή κάθε 
υπηρεσίας σε καμία περίπτωση δεν επιτρέπεται να γίνει 


υπέρβαση του συνολικού αριθμού εγκεκριμένων ωρών 
κατά υπηρεσία που καθορίζονται με την απόφαση αυτή, 
για το Δ' τρίμηνο του έτους 2006. 

Τα σχετικά δικαιολογητικά θα υποβάλλονται απευθεί¬ 
ας στις Υπηρεσίες Δημοσιονομικού Ελέγχου των Νομαρ¬ 
χιών, με εξαίρεση τα Καταστήματα του Συγκροτήματος 
Κορυδαλλού και το Ειδικό Κατάστημα Κράτησης Νέων 
Αυλώνας, τα οποία θα υποβάλλουν τα δικαιολογητικά 
στην Υπηρεσία Δημοσιονομικού Ελέγχου του Υπουρ¬ 
γείου Δικαιοσύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2006 
Με εντολή Υπουργού 
Ο Γενικός Γραμματέας 

ΠΑΝΑΓΙΩΤΗΣ ΠΑΝΟΥΡΗΣ 

-♦- 

Αριθμ. 47927 (7) 

Εγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας κατά εξήντα ημέρες για 
κλάδους υπαλλήλων της Δ/νσης Κτηνιατρικής της 
Ν.Α. Θεσσαλονίκης για το 2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του ν. 2685/1999 «Κάλυψη δαπανών μετακινουμέ- 
νων υπαλλήλων εντός και εκτός Επικράτειας και άλλες 
διατάξεις». 

β. Του άρθρου 25 παραγρ. 6 του ν. 2738/1999 «Συλλο¬ 
γικές διαπραγματεύσεις στη Δημόσια Διοίκηση, μονι¬ 
μοποιήσεις συμβασιούχων αορίστου χρόνου και άλλες 
διατάξεις». 

γ. Του ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις.». 

2. Την υπ’ αριθμ. 18719/17.4.2006 απόφασή μας με την 
οποία καθορίσθηκε το ανώτατο όριο των επιτρεπο- 
μένων ημερών κίνησης εκτός έδρας των υπαλλήλων 
που υπηρετούν στις Νομαρχιακές Αυτοδιοικήσεις της 
Περιφέρειας όπως τροποποιήθηκε μεταγενέστερα. 

3. Το υπ’ αριθμ. 04/25542/28.9.2006 έγγραφο της Ν.Α. 
Θεσ/νίκης-Δ/νσης Διοικητικών Υπηρεσιών με το οποίο 
μας εστάλη το υπ’ αριθμ. 13/12263/19.9.2006 έγγραφο 
της Δ/νσης Κτηνιατρικής αναφορικά με την υπέρβαση 
του ανωτάτου ορίου των 120 ημερών κίνησης εκτός 
έδρας για κλάδους υπαλλήλων της Δ/νσης Κτηνιατρικής, 
δεδομένου ότι η εν λόγω Υπηρεσία εφαρμόζει προγράμ¬ 
ματα καταπολέμησης ζωονόσων-επιζωοτιών, λήψεις 
παθολογικών υλικών, επιθεωρήσεις έλεγχοι, αυτοψίες 
κ.λ.π., και για να συνεχιστεί η εφαρμογή της τεχνητής 
σπερματέγχυσης. Επίσης εφαρμόζονται τα προγράμ¬ 
ματα σαλμονέλωσης, ψευδοπανώλης, επιτήρησης των 
μεταδοτικών σπογγωδών εγκεφαλοπαθειών και του κα¬ 
ταρροϊκού πυρετού των προβάτων. Έτσι κρίθηκε ανα¬ 
γκαίο να οργανωθούν ομάδες επιδημιολογικού ελέγχου 
προκειμένου να εντοπίζονται έγκαιρα τυχόν κρούσματα 
των παραπάνω νόσων του Ζωικού κεφαλαίου και να 
λαμβάνονται άμεσα τα ανάλογα μέτρα. 

4. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 46.944 € και θα 
βαρύνει τον ΚΑΕ 711, 5244β, 5244γ, 5244δ, αποφασίζουμε: 

Εγκρίνουμε την υπέρβαση του ανωτάτου ορίου του 
αριθμού ημερών εκτός έδρας πέραν αυτών που εγκρί- 
θηκαν με την κατά τα ανωτέρω απόφαση μας κατά 
60 ημέρες σε κλάδους υπαλλήλων της Δ/νσης Κτηνι¬ 
ατρικής της Ν.Α. Θεσ/νίκης για το έτος 2006, για τους 

λόγους που αναφέρονται στο σκεπτικό της απόφασης, 
ως εξής: 

Ν.Α. ΘΕΣΣΑΛΟΝΙΚΗΣ 
Δ/ΝΣΗ ΚΤΗΝΙΑΤΡΙΚΗΣ 
ΠΕ Κτηνίατροι 60 ημέρες 

ΔΕ Σπερματεγχύτες 60 ημέρες 

ΔΕ Οδηγοί 60 ημέρες 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Οκτωβρίου 2006 
Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 5660 (8) 

Ορισμός μελών της Διοικητικής Επιτροπής Στρατιωτι¬ 
κών Επιτάξεων Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις α. των άρθρων 32 και 33 του ν. 4442/1929 
«Περί Στρατιωτικών και Ναυτικών Εισφορών και Ναυλώ- 
σεως» όπως τροποποιήθηκαν με το ν. 2278/1940. 

β. Την π.δ. 380/1947 και 611/1977. 
γ. Του π.δ. 111/1984 «Διορισμός των μελών των Διοικη¬ 
τικών Δικαστηρίων περί Στρατιωτικών Επιτάξεων», 
δ. Του άρθρου 41 παρ.3 του ν. 1756/1988. 

2. Την πάγια διαταγή 8-11/80 ΓΕΣ/Δ01/3β. 

3. Το έγγραφο Φ.4540/48/446980/ε.338/31.7.1984 του ΓΕΣ. 

4. Το υπ’ αριθμ. φ851/7/58944/Σ.7160/15.9.20 06 έγγραφο 
της ΜΕΡΥΠ/ΔΟΙ με το οποίο προτείνονται Στρατιωτικοί 
ως μέλη της ΔΕΣΕ Ν. Ευρυτανίας για το έτος 2007. 

5. Το υπ’ αριθμ. 343/17.10.2006 έγγραφο του Πρωτοδι¬ 
κείου Ευρυτανίας. 

6. Την υπ’ αριθμ. 5921/9.9.1997 απόφαση του Γενικού 
Γραμματέα της Περιφέρειας Στερεός Ελλάδας «Μεταβί¬ 
βαση δικαιώματος υπογραφής» «Με Εντολή Γ ενικού Γ ραμ¬ 
ματέα» όπως εγκρίθηκε να εξακολουθεί να ισχύει με την 
υπ’ αριθμ. 1526/5.4.2004 όμοια η οποία δημοσιεύτηκε στο 
υπ’ αριθμ. 614/27.4.2004 τεύχ. Β' ΦΕΚ, αποφασίζουμε: 

Διορίζουμε μέλη της Διοικητικής Επιτροπής Στρα¬ 
τιωτικών Επιτάξεων Ν. Ευρυτανίας για του έτος 2007 
τους παρακάτω: 

1. ΤΑΚΤΙΚΑ ΜΕΛΗ 

1. Γεώργιο Μαντζαβίνο, Πρόεδρο Πρωτοδικών Ευρυ¬ 
τανίας 

2. Ελένη Παπαγεωργίου, Πάρεδρο Πρωτοδικείου Ευ¬ 
ρυτανίας 

3. Κων/νο Σπανό, Τ/χη (Τ.Χ) της ΜΕΡΥΠ/ΔΤΧ 

4. Κων/νο Γεροδήμο, Λ/γο (ΕΜ) της ΜΕΡΥΠ/ΔΕΜ 

5. Κων/νο Καραχρήστο, Προϊστάμενο ΔΟΥ Καρ/σίου. 

2. ΑΝΑΠΛΗΡΩΜΑΤΙΚΑ ΜΕΛΗ 

1. Παναγιώτη Τζιοβάρα, Πρωτόδικη Ευρυτανίας 

2. Αικατερίνη Μασσαλή, Πρωτόδικη Ευρυτανίας 

3. Δημήτριο Μπαλαφούτα, Τ/χη (ΠΖ) της ΜΕΡΥΠ /1° Ε.Γ. 

4. Γεώργιο Πανέτσο, Λ/γο (ΑΠΤ) της ΜΕΡΥΠ/ΔΥΠ 

5. Χρήστο Τσαβαλιά, υπάλληλο ΔΟΥ Καρπενησιού. 

Γ ραμματέα της Επιτροπής ορίζουμε την Βασιλική Κου- 
τρομάνου υπάλληλο της Δ/νσης Τοπικής Αυτ/σης και 
Δ/σης Ν. Ευρυτανίας, αναπληρούμενη από την Βασιλική 
Κατσαβριά υπάλληλο της ιδίας υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 19 Οκτωβρίου 2006 
Με εντολή Γ ενικού Γ ραμματέα Περιφέρειας 
Ο Διευθυντής 
ΠΑΝΑΓΙΩΤΗΣ ΤΣΙΓΚΑΣ 



* Ο 2 Ο 1 581 27 10060008* 


Ο) 

Χορήγηση άδειας άσκησης επαγγέλματος Κοινωνικού 
Λειτουργού στην Χαριτωνίδου Ειρήνη του Κωνστα¬ 
ντίνου. 

Ο ΝΟΜΑΡΧΗΣ ΞΑΝΘΗΣ 

Με την υπ’ αριθμ. Δ.Υ.55901/4995/20.10.2006 απόφαση 
του Νομάρχη Ξάνθης χορηγείται στην Χαριτωνίδου Ει¬ 
ρήνη του Κωνσταντίνου άδεια άσκησης επαγγέλματος 
Κοινωνικού Λειτουργού. 

Με εντολή Νομάρχη 
Ο Προϊστάμενος κ.α.α. 

ΓΕΩΡΓΙΟΣ ΑΛΑΤΖΑΣ 
-♦- 

ΠΡΑΞΗ Αριθμ. 373 (10) 

Κατανομή δώδεκα (12) κενών οργανικών θέσεων Ειδικού 
Τεχνικού Προσωπικού (Ε.Τ.Π.) σε Τμήματα του Τ.Ε.Ι. Θεσ¬ 
σαλονίκης. 

Ο ΠΡΟΕΔΡΟΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΘΕΣΣΑΛΟΝΙΚΗΣ 

Έχοντας υπόψη: 

1. Τ ις διατάξεις του άρθρου 21 του ν. 1404/1983 «Δομή 
και λειτουργία των Τ.Ε.Ι.». 

2. Τ ις διατάξεις του άρθρου 6 του ν. 3404/2005 (ΦΕΚ 
260/τ.Α'). 

3. Τις διατάξεις του άρθρου 4 Κεφάλαιο Ε του ν. 
2916/2001 (ΦΕΚ 114 τ. Α') με τις οποίες ορίζεται ότι «Οι 
διατάξεις της παρ. 7 του άρθρου 15 του ν. 1404/1983, 
όπως αντικαταστάθηκε από το άρθρο 2 του ν. 2916/2001, 
εφαρμόζονται αναλόγως και για τις κενές οργανικές θέ¬ 
σεις του Ειδικού Τεχνικού Προσωπικού (ΕΤΠ) των ΤΕΙ». 

4. Την υπ'αριθμ. 2457/Ε5/10.1.2006 υπουργική απόφαση 
(ΦΕΚ38/τ.Β7ΐ8.1.2006). 

5. Την υπ’ αριθμ. 9ης/26.5.2006 απόφαση του Συμβου¬ 
λίου ΑΤΕΙ-Θ της Συνεδρίασης «Κατανομή θέσεων ΕΤΠ 
του ΑΤΕΙ-Ο». 

6. Την υπ’ αριθμ. 57581/Ε5/23.8.2005 υπουργική πράξη δι¬ 
απίστωσης εκλογής Προέδρου ΤΕΙ-0 (ΦΕΚ 215/31.08.2005 
τ.ΝΠΔΔ), αποφασίζουμε: 

Την κατανομή στα Τμήματα των δώδεκα (12) κενών 
οργανικών θέσεων Ειδικού Τεχνικού Προσωπικού (ΕΤΠ) 
του ΑΤΕΙ Θεσσαλονίκης ως εξής: 

Σχολή Επαγγελμάτων Υγείας & Πρόνοιας (ΣΕΥΠ) 
Τμήμα Ιατρικών Εργαστηρίων 1 θέση 
Τμήμα Αισθητικής & Κοσμετολογίας 1 θέση 
Σχολή Τεχνολογικών Εφαρμογών (ΣΤΕΦ) 

Τ μήμα Οχημάτων 1 θέση 

Τμήμα Πολιτικών Έργων Υποδομής 1 θέση 

Τ μήμα Ηλεκτρονικής 1 θέση 

Σχολή Διοίκησης & Οικονομίας (ΣΔΟ) 

Τμήμα Βιβλιοθηκονομίας & Συστημάτων Πληροφό¬ 
ρησης 1 θέση 

Τμήμα Εμπορίας & Διαφήμισης 1 θέση 
Σχολή Τεχνολογίας Γεωπονίας (ΣΤΕΓ) 

Τμήμα Φυτικής Παραγωγής 1 θέση 
Τμήμα Ζωικής Παραγωγής 1 θέση 
Σχολή Τεχνολογίας Τροφίμων & Διατροφής (Σ.ΤΕ. 
ΤΡΟ.Δ) 

Τμήμα Διατροφής & Διαιτολογίας 2 θέσεις 
Παράρτημα Κατερίνης 

Τμήμα Τυποποίησης & Διακίνησης Προϊόντος 1 θέση 
Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2006 
Ο Πρόεδρος 
ΣΤΥΛΙΑΝΟΣ ΙΩΑΝΝΙΔΗΣ 

